**מאגר שאלות אירוע מכל הנושאים**

1. באחד מסופי השבוע ביצעה חברת רכבת ישראל עבודות פיתוח ותשתית בתחנת הרכבת בתל אביב. כמה חברי כנסת דרשו להפסיק את ביצוע העבודות בשבת. לטענתם, פעילות זאת מנוגדת להסכם בין דתיים לחילוניים בישראל. שאותו יש לכבד משום שהוא מאפשר חיים משותפים בין המגזרים.

הנהלת חברת הרכבת הודיעה שהֵיענות לדרישת חברי הכנסת לדחות את העבודות לתחילה השבוע, תאלץ את החברה להשבית את הפעלת הרכבת בחלק מן הקווים במהלך השבוע, וייגרם נזק לציבור. בתגובה קבוצות אזרחים יצאו לפעולות מחאה ברחבי הארץ. הניפו שלטים והפגינו נגד הפגיעה שתיגרם לנוסעים בשל השבתת הרכבת.

1. ציין והצג את **ההסכם** לפתרון המחלוקת בין דתיים לחילוניים שלפיו יש לפעול, על פי טענת חברי הכנסת. הסבר כיצד הסכם זה בא לידי ביטוי בקטע.
2. ציין והצג את **הזכות** שבאה לידי ביטוי בפעולות של קבוצות האזרחים. הסבר כיצד זכות זו באה לידי ביטוי בקטע.
3. בעיר במדינת אלסקה החליטה העירייה לפנות אזרחים חסרי בית המתגוררים במחנות על קרקע ציבורית, משום שהתברר כי השהייה במחנות האלה מסוכנת להם. העירייה החליטה לפנות אזרחים אלה למקלטים, שם יהיו מוגנים מפגעי הטבע וממעשי אלימות כלפיהם. באחד הפינויים הוחרמו חפציו של אזרח חסר בית שלא נכח בשעת הפינוי, והוא עתר לבית המשפט העליון במדינה, בעתירתו ביקש מבית המשפט שיורה להחזיר לו את חפציו בטענה שמבין החפצים שהוחרמו יש מדליות שקיבל בעבור שירותו בצבא, והן חשובות לו מאוד.

בית המשפט קיבל את העתירה והוציא צו המחייב את העירייה להחזיר לו את חפציו.

1. ציין והצג את **הזכות** של חסרי הבית שעליה החליטה העירייה להגן. הסבר כיצד זכות זו באה לידי ביטוי בקטע.
2. ציין והצג את סוג **מנגנון הפיקוח והביקורת** שאליו בחר האזרח חסר הבית לפנות. הסבר כיצד סוג מנגנון הפיקוח והביקורת הזה בא לידי ביטוי בקטע.
3. עיריות רבות מנהלות דפי מידע ברשתות חברתיות באינטרנט. בדפים אלו מתפרסם מידע עדכני על הפעילות של העירייה ושל ראש העיר למען התושבים. תושבים רבים מגיבים על המתפרסם ומביעים את דעתם בנוגע לפעילות העירייה, וכך מבטחים את ההתנהלות התקינה של העירייה בפעולותיה למען תושבי העיר.

בדף הרשת החברתית של אחת מן העיריות, פרסם תושב קללות וגידופים המכוונים לראש העיר. בתגובה, נמחקו הדברים שכתב התושב ונחסמה האפשרות שלו להגיב בדף זה. לדברי דובר העירייה, תגובות פוגעניות כלפי ראש העיר פוגעות באחת מזכויותיו, והעירייה לא תאפשר לתגובות כאלה להופיע בדף האינטרנט שהיא מנהלת.

1. ציין והצג את **העיקרון הדמוקרטי** שבא לידי ביטוי באפשרות של התושבים להגיב על פרסומי העירייה. הסבר כיצד עיקרון זה בא לידי ביטוי בקטע.
2. ציין והצג את ה**זכות** של ראש העיר שנפגעה לדובר העירייה. הסבר כיצד זכות זו באה לידי ביטוי בקטע.

\*\*

1. עמותת "כנפיים של קרמבו" היא עמותה חינוכית הפועלת למען ילדים עם צרכים מיוחדים. בגלל ייחודה קיבלה העמותה בעבר מן המדינה תקציב למימון חלק מפעילותה ואף הייתה פטורה עד כה מלהשתתף במכרז לצורך קבלת התקציב.

לאחרונה התקיים דיון בוועדה האחראית למימון העמותות. הוועדה דנה בשאלה אם להמשיך ולהעניק לעמותה זו את הפטור או לחייב אותה להשתתף במכרז, ורק אם תזכה היא תקבל מימון ממשלתי. בהצבעה שהתקיימה בוועדה, שני שלישים ממשתתפי הדיון הצביעו בעד ביטול הפטור ושליש מהם התנגדו לכך. החלטה זו עוררה דאגה בקרב מנהלי בתי ספר רבים. המנהלים טענו כי הם נעזרים בפעילותה של עמותה זו כדי להקנות לתלמידים ערכים אוניברסליים המעוגנים גם בתרבות עם ישראל, ובהם כבוד כלפי השונה והאחר, דאגה לחלשים בחברה, נתינה, אהבת האדם ואהבת הארץ. לטענתם, החלטת הוועדה עלול לפגוע בהמשך פעילותה של עמותה חשובה זו בבתי הספר, לכן יש לפעול בהקדם להסדרת פעילותה.

ציין והצג את **העיקרון הדמוקרטי** שעל-פיו פעלה הוועדה בהליך קבלת ההחלטה על ביטול הפטור. הסבר כיצד עיקרון דמוקרטי זה בא לידי ביטוי בקטע.

ציין והצג את **החוק** המתממש באמצעות פעילותה של העמותה, לדברי מנהלי בתי הספר. הסבר כיצד חוק זה בא לידי ביטוי בקטע.

1. באתרי בנייה נעשה שימוש בכלים מכניים כבדים, בין השאר מצויים בהם מנופים המופעלים בידי מנופאים. על פי נוהלי הבטיחות בעבודה, שקבעה מדינת ישראל, מנופאי רשאי להפעיל מנוף רק אם הוסמך לכך וקיבל רישיון להפעלתו.

בזמן האחרון, התפטרו מנופאים מוסמכים רבים מעבודתם. לטענתם, שעות העבודה שלהם חורגות מן המקובל במשק, ושכרם נמוך ביחס לכמות העבודה הנדרשת מהם. עקב התפטרותם נוצר מחסור חמור במנופאים באתרי בנייה, ולכן החלו להעסיק בתפקיד זה בניגוד לתקנות, אנשים שאינם מוסמכים לכך. המשרד הממשלתי הממונה על הבטיחות הודיע כי הוא מתכוון להגביר את הפיקוח ואת האכיפה באתרי בנייה נגד מי שמפעיל מנוף ללא הסמכה ורישיון. כמו כן יוטל על מנהלי אתר בנייה, שיימצאו בו מפעילי מנוף לא מוסמכים, קנסות גבוהים.

1. ציין והצג את **העיקרון הדמוקרטי** שעל פיו אתרי בנייה צריכים לפעול. הסבר כיצד עיקרון זה בא לידי ביטוי בקטע.
2. ציין והצג את **הזכות החברתית** של המנופאים שנפגעה, לטענתם. הסבר כיצד זכות זו באה לידי ביטוי בקטע.
3. משרד התחבורה החליט להעלות את מהירות הנסיעה המרבית בכביש 6 (חוצה ישראל) ל- 120 קמ"ש - מהירות הגבוהה מהמהירות המרבית המותרת בכבישים אחרים בארץ. הממשלה אישרה את ההחלטה, אך קבעה שהיא תיכנס לתוקף רק לאחר שמשרד התחבורה ידאג לשיפור התשתיות בכביש. בין היתר: החלפת גדרות בטיחות והתקנת מחזירי אור בכביש. בעקבות השיפור יעמוד הכביש בתקני הבטיחות המחמירים הדרושים כדי לאפשר נסיעה במהירות הגבוהה החדשה שאושרה.
4. ציין והצג את **סמכות הממשלה** שבאה לידי ביטוי בהחלטה שהתקבלה. הסבר כיצד סמכות זאת באה לידי ביטוי בקטע.
5. ציין והצג את ה**זכות** שהשיפורים שיבוצעו בכביש מגנים עליה. הסבר כיצד זכות זו באה לידי ביטוי בקטע.
6. שקנאים הם עופות נודדים המגיעים בכל שנה לצפון הארץ, והם ניזונים מדגים. כדי שלא יאכלו דגים הגדלים בברכות, רשות הטבע והגנים מספקת להם בדרך כלל מזון חלופי. בעת האחרונה תבעו נציגי קיבוצים בצפון הארץ את רשות הטבע והגנים בבית המשפט המחוזי. בתביעה טענו הקיבוצים שרשות הטבע והגנים לא סיפקה השנה מזון חלופי לעופות הנודדים, ולכן אכלו השקנאים דגים רבים מן הברכות המסחריות של הקיבוצים. עקב כך נגרם לקיבוצים נזק כלכלי כבד.

* ציין והצג את ה**זכות** שעל פיה תבעו הקיבוצים את רשות הטבע והגנים.

הסבר כיצד זכות זאת באה לידי ביטוי בטענת נציגי הקיבוצים.

1. שחקני כדורגל יהודים פנו להתאחדות לכדורגל בטענה שהם נאלצים לשחק כדורגל בשבת, וזאת בניגוד לחוק. לטענתם, כדי להיות שחקני כדורגל מקצועיים ולהתפרנס מעיסוק זה, עליהם להשתתף במשחקים הנערכים בשבת, וכך נמנעת מהם הזכות שלא לעבוד ביום זה. ההתאחדות לכדורגל סירבה להיענות לבקשתם.

השחקנים עתרו לבג"ץ בבקשה שיורה לאכוף את החוק. השופטים קיבלו את העתיקה וקבעו כי אין לערוך משחקי כדורגל מקצועיים בשבת, אלא אם כן יחתום השר הממונה על העניין על היתר שיסדיר את המעמד החוקי של המשחקים.

1. ציין והצג את **החוק** שעליו התבססו השחקנים בפנייתם להתאחדות לכדורגל. הסבר כיצד חוק זה בא לידי ביטוי בקטע.
2. ציין והצג את **סוג המנגנון** לפיקוח ולביקורת על השלטון שבו נעזרו השחקנים. הסבר כיצד סוג מנגנון זה בא לידי ביטוי בקטע.
3. עפ"י חוק שנקבע בכנסת, סטודנט שיציג לפני המוסד להשכלה גבוהה שבו הוא לומד אישור רשמי שיש לו לקות למידה, יהיה זכאי להתאמות מיוחדות בלימודים. בהתאמות אלה יהיו לדוגמה: חונך מסייע, הקלטת הרצאות, אפשרות להיבחן בע"פ ועוד. כמו-כן, כל מוסד להשכלה גבוהה יחוייב להקים מרכז תמיכה כדי לסייע לסטודנטים לקויי למידה בלימודיהם. סטודנטים שאין להם לקויות למידה לא יהיו זכאים להתאמות אלה.

ארגון חברתי בדק את הנושא, וגילה שהחוק עדיין לא מיושם, אע"פ שהוא נקבע לפני זמן רב. לדברי יושב ראש הארגון, השרים הממונים על יישום החוק התרשלו, שכן הם עדיין לא קבעו את פרטי החוק שיאפשרו את הוצאתו לפועל. עקב כך בכמה מן המוסדות להשכלה גבוהה החוק אינו מיושם והסטודנטים הזכאים להתאמות אינם מממשים את זכותם.

1. ציין והצג את **המדיניות** (העדפה מתקנת או הבחנה או אפליה אסורה) שבאה לידי ביטוי בחוק שנקבע בכנסת. הסבר כיצד מדיניות זו באה לידי ביטוי בקטע.
2. ציין והצג את **תפקיד הממשלה** שהשרים התרשלו בו. הסבר כיצד תפקיד זה בא לידי ביטוי בקטע.
3. בעלי תפקידים בכירים בשירות הציבורי כגון מנכ"ל משרד ממשלתי, מפכ"ל המשטרה או הרמטכ"ל ממונים על ידי הממשלה. המינוי מחייב דיון בוועדת מינויים מיוחדת, שתפקידה לבדוק את תהליך המינוי ולאשר שהמועמד מתאים למלא את התפקיד. פעולת הוועדה אמורה להבטיח שהמינוי ראוי, ונעשה משיקולים ענייניים של טובת המדינה.

* ציין והצג את הדרג הממשלתי (נבחר או מנהלי) שהוועדה מוסמכת לאשר את מינויו. הסבר כיצד דרג זה בא לידי ביטוי בקטע.

1. אישה עיוורת, הנעזרת בכלב נחייה, הגיעה למסעדה וביקשה לשבת בה. בעל המסעדה טען שאסור להכניס בעלי חיים למקום, והציע לאישה לשבת על ספסל ברחבה שמחוץ למסעדה. האישה טענה שהצעה זו פוגעת בה ומעליבה אותה, ולכן החליטה לעזוב את המקום.

בעקבות האירוע פנתה האישה לבית המשפט בטענה שבעל המסעדה פגע בה, ולכן היא דורשת ממנו פיצוי כספי. בית המשפט קיבל את הטענה של האישה, ופסק כי על בעל המסעדה לפצות אותה

* ציין והצג את **הזכות** שבה פגע בעל המסעדה, לטענת האישה. הסבר כיצד פגיעה בזכות זו באה לידי ביטוי בקטע.

1. החוק קובע שעל מבקר המדינה להגיש דוח שנתי על ממצאיו. בדוח מבקר המדינה, שפורסם לפני כמה חודשים, פירט המבקר ליקויים שמצא במערכת הבריאות בישראל. בין השאר נכתב בדוח כי זמני ההמתנה לניתוחים ארוכים מדי, חדרי הניתוח אינם מנוצלים ביעילות ויש מחסור בכוח אדם מקצועי בכמה מחלקות.

עם פרסום הדוח הגיב משרד הבריאות על הדברים — פקידים בכירים במשרד מסרו כי שר הבריאות עושה כל מה שביכולתו כדי להתמודד עם הליקויים המפורטים בדוח, והוא כבר קבע מדיניות יעילה יותר והעביר הנחיות ברורות לבתי החולים לשיפור המצב.

1. ציין והצג את סוג מנגנון הפיקוח שהופעל על מערכת הבריאות.

הסבר כיצד מנגנון פיקוח זה בא לידי ביטוי בקטע.

1. ציין והצג את סוג האחריות של שר הבריאות שבא לידי ביטוי בפעילות שלו.

הסבר כיצד סוג האחריות בא לידי ביטוי בקטע . .

1. במשך שנים רבות שודרה באחת מתחנות הרדיו בישראל תוכנית לילה שבועית שעסקה בעניינים הנוגעים לציבור החרדי. לתוכנית זו היו מאזינים רבים אך במהלך קביעת לוח משדרים חדש הוחלט להפסיק את שידורה. ההחלטה עוררה מחאה נרחבת בקרב מאזינים מכל חלקי הציבור בישראל. הם פרסמו בעיתונים דרישה ממשרד התקשורת למנוע את ביטול התוכנית בטענה שביטולה יצמצם את החשיפה של אזרחי המדינה לעולם הערכים של הציבור החרדי בישראל.

בתגובה על טענה זו ענה משרד התקשורת כי בישראל פועל ערוץ רדיו ממלכתי ייחודי עבור הציבור החרדי. ערוץ זה מממש במלואו את לשון החוק הקובע כי על ערוצי התקשורת הממלכתיים להביא לידי ביטוי בתוכניותיהם ערכים מן המסורת היהודית. לכן הדעות והערכים הנפוצים בחברה החרדית זוכים לביטוי הולם ברדיו על אף ביטול התוכנית.

1. ציין והצג את סוג המנגנון לפיקוח וביקורת על השלטון שהתממש בפעולה של המאזינים. הסבר כיצד מנגנון זה בא לידי ביטוי בקטע.
2. ציין והצג את החוק שהתגובה של משרד התקשורת התבססה עליו. הסבר כיצד חוק זה בא לידי ביטוי בקטע.

אחד המשתתפים באירוויזיון האחרון שנערך בישראל היה יליד איטליה שהוא בן למהגרים מוסלמים בשם מחמוד. שירו זכה להצלחה רבה אולי בשל הלחן, אבל ברור כשמש שגם האישיות הרבגונית שלו תרמה לכך. מועמדותו תרמה לסערה גדולה באיטליה בנוגע למהגרים. איטליה הייתה אחת המדינות הראשונות שאביב העמים הפכה למדינה, כשהיא שמה דגש על החוט המקשר בין אזרחיה והוא השפה האיטלקית, התרבות האיטלקית וההיסטוריה האיטלקית. אחד החששות של בני הלאום האיטלקי הוא שהמהגרים שמבחינתם "מציפים" בהמוניהם את איטליה - ישנו את פניה של החברה האיטלקית המסורתית, חברה לה המאפיינים שהוזכרו.

אחת הסיבות העיקריות שאנו רואים בשנים האחרונות את המהגרים המוסלמים שמחליטים לעזוב את עולמם הישן (והלא נוח) בארצות האסלאם ולהגר לצפון אל מדינות אירופה המערבית, הדמוקרטית והחופשית - היא המציאות בה העולם נהיה "כפר גלובלי קטן". מציאות שהשפיעה רבות מבחינה כלכלית. למשל, כיום יכולים לדבר חמישה אנשים מחמש יבשות בו זמנית בטלפון ואף לראות זה את זה בשיחת ועידה. אבל לשינוי הזה יש השפעה גם חברתית - אנשים רואים כיום כי ניתן לעזוב מאחור את המציאות הקיימת והעלובה ולנסות למצוא מקום עבודה טוב יותר במקום אחר, גם במחיר של פיקוח נפש. מכאן שהשינוי המתבקש הוא גם על החברה קולטת הגירה, כמו במקרה שלנו – איטליה.

החשש של האיטלקים הוא חשש אמיתי וממשי. חשש כזה קיים בחברות נוספות ברחבי העולם. גם בחברה הישראלית יש פילוגים ומחנות שונים. נכון שכולנו "שבט אחים ואחיות", אבל בשבט שלנו יש הרבה תתי-שבטים ומחנות. החברה התל-אביבית אינה דומה לחברה הבאר-שבעית, החברה החרדית אינה דומה לזו החילונית שאינה דומה לזו הערבית.

הפתרון המוצע, לדעתי, הוא הפיכת הדמוקרטיה שלנו, וגם של איטליה, לכזו שמכילה את השונות התרבותית. כזו שתעצים את ערכי הקהילות השונות כפרט שהוא חלק מהכלל, כחברה מסוימת שהיא חלק מהחברה הכללית. אל למדינה להתערב בערכי הקהילה השונים. היא צריכה לאפשר לכל קהילה לנהל את ערכיה - הן הקהילה הערבית, הן הקהילה החרדית והן הקהילה התל-אביבית. רק בצורה כזו תתאפשר לכל החברות בישראל באמת להיות שבט אחים ואחיות.

1. הצג מהי **מדינת לאום אתנית**.

הסבר כיצד מדינת לאום אתנית באה לידי ביטוי בקטע.

1. הצג את המושג **גלובליזציה**.הסבר כיצד הגלובליזציה משפיעה, לדעת הכותב, על מציאות ההגירה.
2. הצג מהי **דמוקרטיה רפובליקנית**.

הסבר כיצד חושב הכותב שדמוקרטיה רפובליקנית היא הפתרון לנושא.